Kamu bisa jelasin ke aku soal Kematian Adolf Hitler dalam bahasa melayu?

Adolf Hitler telah membunuh diri dengan tembakan di kepala pada 30 April 1945 di dalam Führerbunker di Berlin. Isterinya Eva Hitler (née Braun) membunuh diri bersamanya dengan menelan racun sianida. Petang itu, mengikut arahan Hitler terlebih dahulu, mayat mereka telah dibawa menaiki tangga melalui pintu kecemasan bunker, disimbah petrol dan dibakar di taman Reich Chancellery di luar bunker. Rekod dalam arkib Soviet menunjukkan bahawa mayat mereka yang rentung telah ditemui dan dikebumikan di lokasi rahsia yang berturutan sehingga tahun 1970, apabila kubur mereka sekali lagi digali semula, dibakar, dan abunya dibuang.

Terdapat laporan yang berbeza tentang sebab kematian; salah satu menyatakan bahawa Hitler meninggal dunia disebabkan racun sahaja dan satu lagi beliau meninggal dunia akibat terkena tembakan sendiri yang disengajakan sambil menggigit kapsul sianida. Para sejarawan kontemporari telah menolak akuan-akuan ini samada sebagai propaganda Soviet atau cubaan kompromi untuk meleraikan kesimpulan yang berbeza. Seorang saksi yang direkodkan bahawa mayat itu menunjukkan tanda-tanda telah ditembak melalui mulut, tetapi ini  terbukti tidak benar. Terdapat juga kontroversi mengenai kesahihan serpihan tengkorak dan rahang yang ditemui. Pada tahun 2009, penyelidik berbangsa Amerika melakukan ujian DNA ke atas tengkorak yang mana pegawai-pegawai  Soviet telah lama percaya ini adalah Hitler. Ujian dan pemeriksaan mendedahkan bahawa tengkorak itu sebenarnya seorang perempuan yang berumur kurang daripada 40 tahun. Serpihan rahang yang telah ditemui tidak diuji.